Cresterea consumului inregistrata la nivel national se reflecta puternic in activitatea marilor retaileri de bunuri de larg consum, care fac schimbari importante in echipe intr-un timp foarte scurt. Astfel, topul celor mai mari companii din Romania, dupa numarul de angajati este dominat de retaileri. Iata care sunt cele mai mari companii din Romania in prezent si cum au evoluat echipele pe parcursul acestui an.

10. Dedeman

Retailerul de bricolaj avea la finalul lunii septembrie 9.263 de angajati, dupa ce a angajat circa 865 de persoane in acest an. La finalul anului 2015, compania avea 8.400 de angajati.

Retailerului bacauan, specializat in comercializarea de solutii pentru casa si gradina, are in prezent 44 de magazine, si isi propune sa deschida inca 11 magazine la nivelul intregii tari.

Datele provin din declaratiile angajatorilor in Registrului General de Evidenta a Salariatilor in Format Electronic (REVISAL).

9. Mega Image

Retailerul Mega Image, care se apropie de pragul de 500 de magazine pe plan local, are un numar de 9.959 de angajati, dupa ce a adus 660 de angajati noi in companie in acest an. La finalul anului trecut, compania numara 9.299 de angajati.

Mega Image face parte din Delhaize Group, retailer international infiintat in 1867 in Belgia, care opereaza in prezent pe trei continente.

8. Regia Autonoma de Transport Bucuresti

Regia Autonoma de Transport Bucuresti a ajuns la un numar de 10.077 angajati in septembrie 2016, dupa ce a angajat 37 de oameni noi anul acesta. La final de 2015, Regia avea un efectiv de 10.040 angajati.

7. Autoliv Romania

Producatorul de sisteme de siguranta auto Autoliv Romania, subsidiara locala a grupului suedez Autoliv, are 10.161 de angajati, in cresrtere de la 9.761, cati avea la finalul anului trecut.

Autoliv Romania a angajat in 2016 un numar de 400 de persoane.

6. Profi

Retailerul Profi, cu o retea de aproximativ 450 de magazine, avea la finalul lunii septembrie un numar de 10.326 de angajati, in crestere de la 8.800 cati avea la finalul anului trecut.

Si in 2017 Profi va derula o campanie ampla de angajari, propunandu-si sa recruteze cel putin 3.000 de oameni pe pozitii nou create, a declarat pentru wall-street.ro Raul Ciungu, director de HR al companiei.

CIteste pe Wall-Street PRO articolul Planurile Profi: 4.000 de angajati noi si training pentru fiecare om din operational

5. Carrefour Romania

Retailerul francez Carrefour Romania are 10.428 de angajati, in 197 de magazine, numar care a crescut de la 9.483 de angajati, la finalul anului trecut. Astfel, compania si-a crescut echipa cu aproximativ 945 de persoane.

In Romania, Carrefour opereaza 197 de magazine, dintre care 29 de hipermarketuri, 113 supermarketuri si 55 de magazine de proximitate, potrivit datelor publicate de grup. In 2015, vanzarile Carrefour in Romania au crescut cu 13,6% in 2015, la 1,21 miliarde de euro, sustinute de reducerea TVA care a stimulat consumul si de extinderea retelei de magazine, potrivit datelor publicate in raportul anual de retailerul francez.

4. RCS

Operatorul telecom RCS & RDS numara 11.155 de angajati, fata de 10.760 cati erau la finalul anului trecut. Pe parcursul anului 2016, echipa companiei a crescut cu aproximativ 400 de persoane.

RCS & RDS este unul dintre cei mai importanti operatori de telecomunicatii din regiune, furnizand servicii in Romania, Ungaria, Spania si Italia.

3. Automobile Dacia

Producatorul de masini Dacia are 14.128 de angajati, cifra in usoara scadere de la 14.179 de persoane, cate numara compania la sfarsitul anului 2015.

Dacia a inregistrat anul trecut vanzari record, de 550.920 de unitati, in crestere cu 7,7% fata de anul 2014, trei dintre modele (Duster, Sandero si Logan) avand cereri de peste 100.000 de unitati. In Romania, vanzarile Dacia au crescut anul trecut cu 24% fata de anul anterior, la 36.946 unitati.

2. OMV Petrom

Producatorul de hidrocarburi OMV Petrom si-a redus numarul de angajati la 14.606 de persoane, fata de 15.587 de angajati la finalul anului trecut.

OMV Petrom este cel mai mare producator de titei si gaze in Europa de Sud-Est si exploateaza rezerve de petrol si gaze estimate la 690 milioane de barili echivalent petrol in Romania si Kazahstan (671 milioane barili echivalent petrol in Romania). In Romania, OMV Petrom este principalul producator de titei si furnizeaza circa jumatate din productia interna de gaze.

1. Kaufland Romania

Kaufland Romania, liderul retailului alimentar, cu un numar de 110 magazine la nivel national, are, potrivit celor mai recente date furnizate de Inspectia Muncii, 17.474 de angajati, in scadere de la 19.170, cati numara la final de 2015.

Afacerile Kaufland au atins anul trecut valoarea de 9,17 mld. lei in 2015 (aproximativ 2 mld. euro), in crestere cu 14,7% fata de anul anterior. Germanii si-au majorat profitul cu 58%, la 649 mil. lei (146 mil. euro).

Kaufland se numara printre cele mai mari companii de retail din Europa, cu peste 1.300 de magazine in 7 tari. Pe plan local principalii competitori sunt Carrefour, Lidl, Metrou Cash&Cary si Auchan.

Anterior, Inspectia Muncii arata ca retailerul a incheiat anul 2015 cu 23.800 de angajati, insa nici Inspectia Muncii, nici retailerul Kaufland nu au o explicatie pentru diferentele raportate.

Sursa foto: Rawpixel.com, Shutterstock